Karboninė maceracija, arba kitaip dar vadinama maceracija anglies dioksidu, yra vyno gamybos technika, kai visos ir nepaliestos vynuogių kekės sudedamos į anaerobinę (laisvo deguonies neturinčią) talpą, kurią pripildo anglies dioksidu tam, kad imtų vykti tarpląstelinė fermentacija (dar vadinama enzimine fermentacija).
Tai sveikų vynuogių vaisių viduje vykstanti fermentacija.
Kai vynas gaminamas klasikiniu metodu, vynuogės paprastai yra sutraiškomos. Tada fermentacija vyksta dėl natūraliai susidariusių mielių, natūralių vynuogių cukrų ir deguonies sąveikos. O vykdant karboninę maceraciją fermentacija vyksta dėl enzimų ir natūralių vynuogių cukrų sąveikos, per kurią cukrūs transformuojasi į alkoholį.
Siekiant išvengti, kad talpos apačioje esančios vynuogės neištrykštų dėl aukščiau esančių vynuogių svorio, naudojamas itin plačios ir žemos talpos. Tai reikalauja ir itin kruopštaus vynuogių derliaus surinkimo, kad būtų užtikrinta, jog vaisiai yra nepažeisti, sveiki.